Lembit Mägedi

Lembit Mägedi (28. jaanuar 1923 Rakvere – 31. august 2008) oli eesti näitleja ja kaitseliitlane.

Lembit Mägedi sündis Rakveres meisterkondiitri pojana, lõpetas Rakveres gümnaasiumi ja 1946. aastal Rakvere teatri õppestuudio. 

Aastal 1933 astus ta Kaitseliidu noorkotkaste Roela rühma ridadesse. 1938. aastal avastas oma taibukuse ja energilisusega Kaitseliidu Roela üksikrühma pealiku korterisse tunginud murdvarga ja pälvis selle eest tunnustustK. L. Viru malevlane 1938 nr 12 lk 5.

Teise maailmasõja ajal sai temast Narva pataljoni võitleja. 

Ta töötas aastatel 1946–1950 Rakvere teatris, 1950–1951 Lõuna-Eesti Teatris, 1951–1952 Ugalas, 1952–1961 Vanemuises, 1961–1988 Endlas, mänginud Endla lavastustes ka hiljemEesti teatri biograafiline leksikon. Eesti Entsüklopeediakirjastus. Eesti Teatriliit. Tallinn 2000.

Taasiseseisvunud Eestis sai Lembit Mägedist üks Kaitseliidu taasellukutsujaid, Pärnumaa maleva asutajaliige ning esimene taastamisjärgne pealik. Ta oli ka noorkotkaste maleva pealik. Tema viimane ametikoht oli Soontagana malevkonna formeerimismeeskonnas. 

 Poliitiline tegevus 
Mägedi oli Eesti Rahvusliku Sõltumatuse Partei, Isamaaliidu ning Isamaa ja Res Publica Liidu liige.

Tunnustus

 1995 Pärnu vapimärk (teenekas vabadusvõitleja, kaitseliidu asutajaliige, Endla teatri näitleja 1961–1988)

 1998 Kaitseliidu Valgeristi II klassi teenetemärkIn memoriam – Lembit Mägedi. Eesti Teatriliidu, Eesti Näitlejate Liidu, Eesti Kaitseliidu, Rakvere teatri, Vanemuise, Ugala, Endla) ja Eesti Teatri- ja Muusikamuuseumi järelehüüe. Postimees, 10. september 2008. (Kasutatud 1. juunil 2010.)In memoriam Lembit Mägedi (1923–2008). Kaitseliidu teade,  2. september 2008. (Kasutatud 1. juunil 2010.)

 2001 Kotkaristi V klassi teenetemärkUrmas Saard. Lahkus näitleja ja vabadusvõitleja Lembit Mägedi. Kalev.ee, 3. september 2008. (Kasutatud 1. juunil 2010.)

Isiklikku
Elanud koos Ellen Kaarmaga, kellega oli ühine poeg Tõnu Kilgashttp://www.ohtuleht.ee/216903/. Alates 1968. aastast oli ta abielus Reet Leissar-Mägediga.

Rolle
 Eric (John Boynton Priestley "Inspektor tuli", 1946)
 Galileo Galilei (Ivan Personov / Gavriil Dobržinski "Suur ketser", 1950 Lõuna-Eesti Teatris)
 Peeter (Hindi ja Särevi "Tuuline rand", 1952 "Ugalas")
 Angelo (Shakespeare'i "Mõõt mõõdu vastu", 1954)
 Karida Hindrek (Uustulndi "Vana paat", 1962)
 professor Vlassov (Razdolski "Tülikas juubilar", 1966)
 Tarum (Vaheri "Otsitakse õnne", 1966)
 Dong (Brdečka, Hála ja Rychliku "Limonaadi Joe", 1968)
 Horace Vandergelder (Hermani "Hallo, Dolly!", 1974)
 Mats Mürk (Kitzbergi ja Simmi "Kosjasõit", 1974)
 Brown (Brechti ja Weilli "Kolmekrossiooper", 1975)
 Padron Toni (Goldoni "Märul Chioggias", 1975)
 Salomon Tenipelli (Lassila "Tark neitsi", 1978)
 Mulk (Koidula "Säärane mulk", 1978)
 Sergei Petrovitš (Gorki "Vassa Železnova", 1980)
 Alberigo (Lope de Vega "Tantsuõpetaja", 1982)
 Siponen (Paasilinna ja Murdmaa "Ulguv mölder", 1988)
 Ülem (Kaugveri "Saturnuse lapsed", 1989)
 Madisson (C. R. Jakobsoni "Arthur ja Anna", 1991)
 kapten Kerttunen (Smuuli "Kihnu Jõnn", 1997)

Viited

Kategooria:Eesti näitlejad
Kategooria:Lõuna-Eesti Teatri näitlejad
Kategooria:Eesti Rahvusliku Sõltumatuse Partei poliitikud
Kategooria:Kaitseliidu Pärnumaa maleva pealikud
Kategooria:Kotkaristi V klassi teenetemärgi kavalerid
Kategooria:Noorte Kotkaste liikmed
Kategooria:Metsakalmistule maetud
Kategooria:Sündinud 1923
Kategooria:Surnud 2008